b"\n_START_ARTICLE_\nValuebet\n_START_PARAGRAPH_\nValuebet \xc3\xa9s el terme utilitzat pel que es denomina a un tipus espec\xc3\xadfic d'aposta. Es tracta d'aquella aposta per la qual la quota associada a ella \xc3\xa9s superior a la quota real d'\xc3\xa8xit de l'esdeveniment. O dit d'una altra manera, la probabilitat associada a la quota del valuebet \xc3\xa9s inferior a la probabilitat de la quota real. La traducci\xc3\xb3 literal de la paraula anglesa valuebet es aposta valuosa o aposta de valor._NEWLINE_Donat que la quota d'aquesta aposta \xc3\xa9s superior a la real, a llarg termini aquest tipus d'apostes comporten un benefici segur pel jugador. Aquestes apostes tracten de moure's pels par\xc3\xa0metres en qu\xc3\xa8 normalment es mouen els corredors o les cases d'apostes: amb probabilitats no ajustades a les probabilitats reals._NEWLINE_Donat que els jocs d'atzar com ara els daus, la ruleta, les cartes,\xe2\x80\xa6 tenen les probabilitats perfectament definides i conegudes, a la pr\xc3\xa0ctica no \xc3\xa9s possible trobar apostes d'aquest tipus per aquests jocs. Podr\xc3\xadem dir, doncs, que els valuebets nom\xc3\xa9s s\xc3\xb3n possibles en els esdeveniments esportius, on les probabilitats no s\xc3\xb3n tan clares i no poden ser predites ni definir-se de forma exacta.\n_START_SECTION_\nC\xc3\xa0lcul de la probabilitat d'\xc3\xa8xit en un esdeveniment esportiu\n_START_PARAGRAPH_\n\xc3\x89s necessari el c\xc3\xa0lcul real de la probabilitat en un esdeveniment esportiu per poder comparar-la amb la probabilitat de l'aposta a fi de determinar si es tracta o no d'un valuebet._NEWLINE_\xc2\xbfCom es calcula la probabilitat real d'\xc3\xa8xit d'un esdeveniment esportiu? \xc2\xbfQui determina quina probabilitat t\xc3\xa9 un equip de guanyar o de perdre?_NEWLINE_Els diferents gestors i prove\xc3\xafdors d'aquest tipus d'apostes utilitzen el m\xc3\xa8tode de la mitjana aritm\xc3\xa8tica: donat que cada una de les cases d'apostes fixa una probabilitat per a cada esdeveniment, una comparativa entre totes elles pel mateix esdeveniment pot proporcionar-nos aquesta informaci\xc3\xb3. Si una casa d'apostes fixa la probabilitat que un equip guanyi en un 25%, una altra en un 30% i una altra en un 35%, la mitjana aritm\xc3\xa8tica d'aquestes probabilitats \xc3\xa9s d'un 30%. Llavors la probabilitat real qu\xc3\xa8 aquest equip guanyi \xc3\xa9s d'un 30%. L\xc3\xb2gicament, com m\xc3\xa9s probabilitats entrin a la comparaci\xc3\xb3, m\xc3\xa9s fiable \xc3\xa9s el resultat. La f\xc3\xb3rmula per aquest c\xc3\xa0lcul \xc3\xa9s ._NEWLINE_En el cas abans descrit, el valuebet es trobaria en l'aposta pagada per la casa d'apostes que fixa la probabilitat en un 25%, ja que aquesta \xc3\xa9s m\xc3\xa9s petita que la probabilitat real (30%) i per tant la quota ser\xc3\xa0 m\xc3\xa9s alta.\n_START_SECTION_\nGestors i prove\xc3\xafdors de valuebets\n_START_PARAGRAPH_\nTant l'aposta segura com el valuebet es tracta d'informaci\xc3\xb3 apreciada i buscada pels usuaris. La comparativa manual d'aquests esdeveniments \xc3\xa9s inviable, ja que el nombre d'esdeveniments i apostes esportives \xc3\xa9s molt gran. D'aquesta forma s'explica l'exist\xc3\xa8ncia de gestors i prove\xc3\xafdors de valuebets. Alguns d'ells ofereixen aquesta informaci\xc3\xb3 de forma gratu\xc3\xafta i uns altres exigeixen un pagament per ella."